INFOHEFTE/HÅNDBOK

FOR FORESATTE VED SANNIDAL SKOLE



Sannidal skole/SFO -

et godt sted å være, et godt sted å lære.

(Sannidal skole/SFOs visjon)

Skoleåret 2024/2025

September 2024

INNHOLD

* Kontaktinformasjon
* Ledelse og administrasjon
* Viktige tanker for skolen
  + Vi er en PALS - skole
  + Godt skolemiljø for alle
  + Skoleruta 2024/2025
* Kjære foresatte i 1. klasse (2 sider- grønn overskrift)
* Noe som skjer i høst på skolen
* Forventninger til dere foresatte, klær, m.m.
  + Rytme i skoledagen.
  + Klassekontakter
  + SFO (2 sider - grønn overskrift)
* Mer info om skolen – (4 sider)
* Friminutt, Aktiv 365, Turområder, uteskole, aldersblandet, bakvakt
* Liv og røre, Alle med og SMISO
  + Klasser og kontaktlærere, STL+, skolekatalog, leksehjelp
  + Niste og drikke, klassekasse, internettbruk/dataspill, elever som ikke dukker opp.
  + Fysisk inngripen
* Skoleskyss
* Svømme- og sykkel opplæring,
* Visma flyt skole
  + Permisjon for elever (Rosa overskrift)
  + Skolebiblioteket
  + Skolehelsetjenesten
* Når bør barnet være hjemme
* 17. mai feiring i Sannidal.
* Råd og utvalg: SU, FAU og elevrådet
  + Samarbeidspartnere, tverrfaglig ressursteam
  + Skolens trafikk-plan
  + Skoleregler
* Er det noe du ikke er fornøyd med?
* Foreldreplakaten fra FUG

KONTAKTINFORMASJON

BESØK/ POST:

Skolen er vanligvis åpen fra 08:30 til 15:30.

Benytt hovedinngangen med inngang fra skoleplassen.

Besøk: Torsdalsveien 2, 3766 Sannidal.

Kveld: Bruk ringeklokke ved hovedinngangen.

Post: Sannidal skole, postboks 128, 3791 Kragerø

E-post: [sannidal.skole@kragero.kommune.no](mailto:sannidal.skole@kragero.kommune.no)

RESEPSJONEN

Liv Bråtane betjener resepsjonen på onsdager og torsdager. De andre dagene, hjelper resten av administrasjonen til. Bruk da telefonen. [Telefon:](mailto:stig.lemvik@kragero.kommune.no) 3599 2530

TELEFONNUMMER PÅ SKOLEN

Resepsjonen Liv Bråtane 359 92 530

Rektor Stig B. Lemvik 958 15 211

Inspektør Siv Astrid Haugen 476 12 032

SFO- leder Vibeke Herfoss 920 87 010

Helsesykepleier Kristin Topstad 911 93 171

SFO

SFO Kontakttelefon 910 04 736/3599 2530

SFO leder – mobil Vibeke Herfoss 920 87 010

HJEMMESIDA VÅR

Adresse: <http://www.kragero.kommune.no/sannidal-skole>

Her finner dere bl.a. skolerute, info fra SFO, personalliste, varslingsskjema, referater fra FAU/SU mm. Her kan du også logge inn på Visma Flyt skole

FACEBOOK

Søk opp Sannidal skoles sider på Facebook sider –. Her legger vi informasjon, elevarbeider mm. gjennom året.

LEDELSE OG ADMINISTRASJONEN

Kontorsekretær: Liv Bråtane



Liv vil ta imot henvendelser og formidler beskjeder til rette vedkommende. Han/hun fører regnskap, kontrollerer innkjøp, arkiverer, fører vikarlønn, fravær og mye mer. Hun arbeider på skolen på onsdager og torsdager fra 08:30 – 16:00.

Vikaransvarlig Håkon Norddal

Vikaransvarlig har ansvar for å finne vikarer ved sykdom og annet fravær i personalet. Håkon vil også ta imot henvendelser og formidle beskjeder.

Miljøterapeut: Mona Solvang

Mona har som del av stillingen sin å hjelpe til når elever sliter på skolen på en eller annen måte. Hun følger opp når noen har mistanke om at en elev ikke har det bra. Kontakt med Mona går i utgangspunktet gjennom Stig.

SFO- leder: Vibeke Herfoss

Vibeke har hele ansvaret for SFO – en bedrift med ca. 60 barn og ca. 10 voksne.

Hun har personalansvar og økonomisk ansvar. Hun har ansvar for innholdet i SFO, den daglige driften og å finne vikarer ved sykdom. Hun ordner også med menylister på hjemmesida og følger opp Liv og Røre prosjektet.

Undervisningsinspektør: Siv Astrid Haugen

50 % stilling av Siv Astrids stilling er som inspektør. Hun samarbeider med rektor i det daglige arbeidet med å lede skolen. Hun har praktisk ansvar med å legge timeplanen, organisere tilsyn i friminutt og kjøpe inn lærebøker.

Siv Astrid har også oversikt over og følger opp skolens arbeid med spesialpedagogikk og norsk for fremmedspråklige.

Hun har også ansvar for å drive skolens faglige utviklingsarbeid sammen med rektor.

Rektor: Stig Bråtane Lemvik

Stig er skolens daglige leder. Han har hovedansvar for at skolen drives i samsvar med lover, instrukser, regler og lokale politiske vedtak. Han har overordnet personalansvar, ansvar for skolen utviklingsarbeid og for at personalet får kompetanseutvikling. Han har også det økonomiske ansvaret. Han har ansvar for at skolen arbeider systematisk for at elevene har det godt psykososialt miljø som fremmer læring, trivsel og helse.

Stig følger opp FAU og samarbeidsutvalget.

VIKTIGE TANKER FOR SKOLEN

ed barn på Sannidal skole.


|  |  |  |  |
| --- | --- | --- | --- |
| **VISJON:** | SANNIDAL SKOLE/SFO –  ET GODT STED Å VÆRE, ET GODT STED Å LÆRE. | | |
| **VERDIER:** | OMSORG | RESPEKT | SELVKONTROLL |

**Hva er det som skal til?**(Martin Nag)

Hva er det  
som skal til   
for å redde verden?  
  
Ganske enkelt  
godhet,   
vennlighet,  
en utstrakt hånd,  
et åpent sinn.  
  
Så enkelt,  
så vanskelig...




**Autoritativ ledelse**Alle voksne på skolen er ledere. Det er avgjørende viktig at vi leder barna med varme og tydelighet. Mange barn trenger å lære å følge regler. Vi får veiledning på dette via PALS programmet. Modellen under er hentet fra Baumrinds forskning (1991). Målet er at vi skal være «Autoritativ», som både er varme og tydelige.



VI ER EN PALS- SKOLE

VI ER PÅ JAKT ETTER DET POSITIVE ….




Fundamentet for å lykkes med skolemiljøet er at de voksne har en god relasjon til barna. Vi må sikre at alle barn har noen på skolen de har tillit til.

Barna må også kunne reglene. Vi øver på reglene gjennom hele året.

Vi ønsker ikke at noen barn skal utsettes for negative ting, selv om vi vet at det skjer. Vi ønsker å følge med hele tiden og gripe inn når noe leit skjer. Vi vil undersøke hva som har skjedd, at barna skværer opp seg imellom og at dere blir orientert slik dere kan ivareta barna når de kommer hjem. I hele prosessen ønsker vi å møte elevene med respekt, omsorg og selvkontroll.

Vi arbeider systematisk med å få et bedre og bedre skolemiljø. Forskning viser at PALS skoler får bedre læringsmiljø og økt trivsel, mindre bråk og uro, økt motivasjon og lærelyst og bedre samarbeid med hjemmet.

Dere vil se at vi har regler hengende på ulike steder på skolen. Klassene øver på disse.



Alle voksne øver og hjelper hverandre på å reagere likt.

De voksne skal hele tiden bygge relasjoner og fokusere på/ta elevene «på fersk gjerning» i å gjøre gode ting. «Så flott at du viser omsorg ved å holde døra oppe for meg» er et eksempel.

PALS lærer opp PPT som lærer opp oss. Vi har faste møter for hele personalet hvor vi læres opp og trener/øver på det vi lærer.

GODT SKOLEMILJØ FOR ALLE

Kapittel 12 – Opplæringsloven

Dette kapittelet i opplæringsloven skal sikre at alle elever har det trygt og godt på skolen. For oss er dette fundamentet i skolens arbeid. Vi har valgt å ta med de fem første paragrafene i kapittel 12 her i infoheftet- på klingende nynorsk:

*§ 12 - 1. Verkeområdet for kapittelet*

* Dette kapittelet gjeld for skolen, leksehjelpordninga og skolefritidsordninga.

*§ 12 - 2. Retten til eit trygt og godt skolemiljø*

* Alle elevar har rett til eit trygt og godt skolemiljø som fremjar helse, inkludering, trivsel og læring.

*§ 12 - 3. Nulltoleranse og systematisk arbeid*

* Skolen skal ikkje godta krenkjande oppførsel, som til dømes mobbing, vald, diskriminering og trakassering.
* Skolen skal arbeide kontinuerleg for at alle elevane skal ha eit trygt og godt skolemiljø.

*§ 12 - 4. Aktivitetsplikt for å sikre at elevar har eit trygt og godt psykososialt skolemiljø*

* Alle som arbeider på skolen, skal følgje med på korleis elevane har det, og om mogleg gripe inn dersom nokon krenkjer ein elev.
* Alle som arbeider på skolen, skal melde frå til rektor dersom dei får mistanke om eller kjennskap til at ein elev ikkje har eit trygt og godt skolemiljø. Det gjeld også når ein elev seier sjølv at ho eller han ikkje har det trygt og godt. Skolen skal snarast undersøkje saka og rette opp situasjonen med eigna tiltak. Rektor skal melde frå til kommunen eller fylkeskommunen i alvorlege tilfelle.
* Skolen skal lage ein skriftleg plan for tiltaka i ei sak. I planen skal det stå

|  |  |
| --- | --- |
| a. | kva problem tiltaka skal løyse |

|  |  |
| --- | --- |
| b. | kva tiltak skolen har planlagt |

|  |  |
| --- | --- |
| c. | når tiltaka skal gjennomførast |

|  |  |
| --- | --- |
| d. | kven som skal gjennomføre tiltaka |

|  |  |
| --- | --- |
| e. | når tiltaka skal evaluerast |

* Skolen skal dokumentere kva som blir gjort for å oppfylle aktivitetsplikta etter første til andre ledd, i den forma og det omfanget som er nødvendig.

#### § 12-5. Skjerpa plikt til å melde frå dersom ein som arbeider på skolen, krenkjer ein elev

* Dersom ein som arbeider på skolen, får mistanke om eller kjennskap til at ein annan som arbeider på skolen, krenkjer ein elev, skal vedkommande straks melde frå til rektor. Rektor skal melde frå til kommunen eller fylkeskommunen, med mindre meldinga er openbert grunnlaus.
* Dersom ein som arbeider på skolen, får mistanke om eller kjennskap til at ein i leiinga ved skolen krenkjer ein elev, skal vedkommande melde frå til kommunen eller fylkeskommunen direkte.

Meld fra til kontaktlærer hvis noen ikke har det bra.

SKOLERUTA 2024/2025

|  |  |  |
| --- | --- | --- |
| 19. AUGUST | 1. SKOLEDAG |  |
| 7. - 11. OKTOBER | HØSTFERIE |  |
| 23. DES. - 3. JANUAR | JULEFERIE FOR ELEVENE |  |
| 24. – 26. DESEMBER | JULEFERIE SFO |  |
| 2. – 3. JANUAR | PLANLEGGINGSDAGER |  |
| 17. - 21. FEBRUAR | VINTERFERIE |  |
| 14. – 21. APRIL | PÅSKEFERIE |  |
| 16. - 21. APRIL | PÅSKEFERIE SFO |  |
| 1. MAI | HØYTIDSDAG |  |
| 29. MAI | KR. HIMMELFARTSDAG |  |
| 9. JUNI | 2. PINSEDAG |  |
| 19. JUNI | SISTE SKOLEDAG |  |
| 20. JUNI | PLANLEGGINGSDAG |  |
| 1. – 31. JULI | SOMMERFERIE SFO |  |
| 18. AUGUST | 1. SKOLEDAG 2025/2026 |  |



KJÆRE FORESATTE I 1. KLASSE

1. SKOLEDAG

Dere er hjertelig velkomne til å være med barnet på 1. skoledag. Parker på skolens parkeringsplass (ikke rett foran skolen). Parkering kan ta litt tid .

Vi starter kl. 09:30 på skoleplassen. KV kommer da trolig og tar bilder av klassen på trappa. Hvis dere ønsker å reservere dere mot at bildet av deres barn kommer i avisa, må dere avtale det med fotografen før denne tar bilder.

Det er begrenset plass i klasserommet, og det kan hende vi må regulere slik at ikke alle foresatte kan være der hele tiden. Det vanlige er at de fleste foresatte forlater klasserommet etter noe tid – når de ser at barnet er trygt og selv kjenner at det oppleves greit å gå.

SKOLESEKK

Barna har fått skolesekk av Kragerø kommune på førskoledagen. Vi anbefaler at dere bruker denne. Den viser oss med en gang at barnet går i 1. klasse. Den er veldig godt merket med reflekser (Trygg trafikk) og tilpasset barnas størrelse.

KLÆR OG SKO

Vi anbefaler at barna bruker klær som de klarer å ta på selv. Klærne må tåle lek i friminutt og fysisk aktivitet i timene. Alle barna på skolen bruker innesko. Disse må henge fast på foten slik de også kan brukes i lek og fysisk aktivitet. Se liste annet sted over hva barna trenger ha av klær på skolen.

SKOLEHVERDAGEN

Barna stiller opp i «brannrekke» i lekeområdet bak skolen og går inn når det ringer. Det er to voksne som hjelper til med avkledning og at de tar på innesko. Læreren ønsker hver enkelt velkommen på vei inn i klasserommet. Dagen starter på samme måte hver dag.

Vi ønsker at alle skal være inkludert i klasserommet og trives der fra første dag. Dagene vil starte med lek. Det normale er at det er to voksne i klassen. Alle barna vil ha tilgang til sin Chromebook datamaskin som de vil kunne bruke til læreaktiviteter

De voksne vil vektlegge vennlig, positiv kommunikasjon. De vil ha fokus på alt som går bra og å bygge relasjoner. Klassen vil hele tiden øve på klasseregler som er bra for alle. Er det barn som opplever skolestarten vanskelig, vil vi ha tett kontakt med dere. Det er svært viktig for oss å at alle får gode relasjoner til de voksne og blir trygge på at vi på skolen virkelig liker de og vil de alt godt.

1. KLASSE

12 TIMER GRATIS SFO

Regjeringen tilbyr 12 timer gratis SFO til dere med barn i 1. klasse. Gratulerer 😊. Dette avtaler dere direkte med Vibeke.

HA KONTAKT MED HVERANDRE OG BLI ENIGE

Det viser seg at i de klassene hvor de foresatte har tett og god kontakt seg imellom blir det bedre klassemiljø for barna på skolen. Hvis det er lett å ta kontakt når barna sier noe dere stusser på (for å få oppklart en situasjon/ skværet opp noe), blir barna tryggere og det blir mindre negativt snakk. Prøv å bli enige om:

**- hvordan dere gjør med bursdager. Ca. lik gavepraksis.**

Alle blir invitert til barna går i … klasse? Hvor lenge holder vi på? Viktig å alltid svare på invitasjoner.

**- å finne lik praksis på hva barna får lov til av digitale spill (mobil og PC).**

Vi anbefaler å følge anbefalte aldersgrenser. Greier dere bli enige om disse tingene, blir det lettere for barna og dere, og dere vil slippe mye mas.

**- å «framsnakke» de andre i klassen og skolen**

Barna lærer da at de ikke kan baktale hverandre, og at det de sier blir tatt alvorlig hvis dere ringer og sjekker når de har opplevd noe dumt. Da kan dere også stole på at det ikke snakkes negativt om klassen/elevene, at dere står sammen om et godt og trygt klassemiljø.

GOD SKOLESTART

Pedagogisk psykologisk tjeneste i kommunen veileder personalet i 1. og 5. klasse fra skolestart til høstferien. Veiledningen bygger på et samspill mellom lærernes behov og tilgjengelig kunnskap rundt læringsmiljø og klasseledelse. PPT er til stede i klassen hver uke og samtaler med personalet i etterkant.

Et bilde som inneholder møbler, klær, bord, stol

Automatisk generert beskrivelse

NOE SOM SKJER I HØST + LITT MER..

|  |  |
| --- | --- |
| Når | Hva |
| August | 1. august: SFO åpner.  19. august: 1. skoledag |
| September | Fotografering til skolekatalogen  Etablering av nytt elevråd og foreldreutvalg.  5. sept.: Foreldremøte for alle og for klassen  Møte i samarbeidsutvalget  Blime - dans  Nasjonal prøve 5. klasse  Varslet brannøvelse  Leirskole for 7. klasse |
| Uke 41 | Høstferie |
| Oktober/  november | Høsttur for klassen/trinnet  Trivsels- og mobbeundersøkelse  Solidaritetsuke/løp – innsamling  Utviklingssamtaler (elev, foresatte og kontaktlærer)  Elevundersøkelsen 5. – 7. klasse  Møte i Samarbeidsutvalget |
| Desember | Skolen er invitert til Sannidal kirke og tilbyr alternativt arrangement på skolen.  Lucia markering  20. desember: Juletregang på skoleplassen om morgenen. Felles juleavslutning i amfiet.  Kosetime etterpå |
| Januar | Planleggingsdag 2. og 3. januar  Skolestart 6. januar |
| Uke 8 | Vinterferie |

FORVENTNINGER TIL DERE FORESATTE

Når skoledagen starter, forventer vi at dere har gjort deres beste for at:

* barna er uthvilte
* barna har spist frokost
* barna er klar når 1. time starer
* barna har innesko
* barna har med klær/sko til all slags vær ute, turer og kroppsøving
* barna har med nistemat og evt. drikke

Vi forventer også at dere:

* melder fra til skolen om barnet ikke kommer/kommer for sent til skolen.
* følger opp leksearbeid
* følger godt med på ukeplanene
* at dere tar tidlig kontakt med kontaktlærer hvis noe ikke er som det skal.

TING BARNET TRENGER PÅ SKOLEN

|  |  |
| --- | --- |
| 1. – 4. klasse | 5. – 7. klasse |
| Innesko – vi bruker det inne hver dag.  Regntøy og støvler  Sokker og truser – flere skift  Bukser – flere skift | Innesko – vi bruker det inne hver dag |
| Vinterhalvåret:  Utebukse/jakke eller dress  Lue og votter (skift) | Vinterhalvåret:  Utebukse/jakke eller dress  Lue og votter (skift) |

SJEKK GJENGLEMT TØY



Klær, sko og andre ting som blir hengende/ liggende i gangene på skolen, henges på egen plass under trappa ved gym- garderobene. SFO har eget bord hvor det ligger. Ta gjerne en tur og se om du kan finne noe du savner J.

Klær som ikke blir hentet blir gitt til bruktbutikken til Team Albania i Kragerø.

Husk å merke klærne til barna

RYTME I SKOLEDAGEN

DAGSPLAN

|  |  |
| --- | --- |
| TIME | KLOKKESETT |
| 1. time: | 08.50 – 09.35 |
| 2. time: | 09.35 – 10.20 |
| Pause/mat: | 10.20 – 10.45 |
| Mat/pause: | 10.45 – 11.05 |
| 3. time: | 11.05 – 11.50 |
| 4.time: | 11.50 – 12.35 |
| Pause: | 12.35 – 13.00 |
| 5. time: | 13.00 – 13.45 |
| 6.time: | 13.45 – 14.30 |

TIMETALL OG SKOLERYTME:

1. til 3. klasse:

|  |  |  |  |  |
| --- | --- | --- | --- | --- |
| **Mandag** | **Tirsdag** | **Onsdag** | **Torsdag** | **Fredag** |
| 1. time | 1. time | 1. time | 1. time | 1. time |
| 2. time | 2. time | 2. time | 2. time | 2. time |
| 3. time | 3. time | 3. time | 3. time | 3. time |
| 4. time | 4. time | 4. time | 4. time | 4. time |
|  | 5. time |  | 5. time |  |
|  | 6. time |  | 6. time |  |

4. til 7. klasse:

|  |  |  |  |  |
| --- | --- | --- | --- | --- |
| **Mandag** | **Tirsdag** | **Onsdag** | **Torsdag** | **Fredag** |
| 1. time | 1. time | 1. time | 1. time | 1. time |
| 2. time | 2. time | 2. time | 2. time | 2. time |
| 3. time | 3. time | 3. time | 3. time | 3. time |
| 4. time | 4. time | 4. time | 4. time | 4. time |
|  | 5. time | 5. time | 5. time | 5. time |
|  | 6. time | 6. time | 6. time | 6. time |

KLASSEKONTAKTER

KLASSEKONTAKT - PRAKTISKE IDEER

Klassekontakten har jevn kontakt med kontaktlærer, og hjelper til med praktiske ting som foreldremøter, klassearrangement, klassekasse mm. Alle som har gode ideer om hyggelige ting for klassen, kan kontakte klassekontakten. Det at foreldre/foresatte ordner til hyggelige ting for barna en gang iblant, er veldig trivelig for alle. Det er lang tradisjon på skolen med at klassekontakten kan organisere ting eller be andre dra ting i gang. Noe som ikke koster så mye og kan være for alle. Her er noen ideer:

- Ake- kveld eks. i Torsdal (lysløypa)

- Bålkveld med pølser

- Badetur

- Organisere noe når det kommer nye barn i klassen

- Klassefest på en eller annen måte

- Komme med kake eller noe sunt J på avslutninger

- Avslutninger for klassen på kveldstid + organisere noe hyggelig til personalet.

KLASSEKONTAKTER 2024/25

Foresatte fordeler vervene som klassekontakt og FAU representant på foreldre-møtet før barna starter i 1. klasse. Her er en oversikt over det som står i disse listene. Det kan være gjort endringer som vi ikke har registrert. Si i så fall i fra.

|  |  |
| --- | --- |
| NAVN | KLASSEKONTAKT |
| 1. klasse | Ingvild Johnsen |
| 1. klasse | Marie M. Øygarden |
| 1. klasse | Janniche Steffensen |
| 1. klasse | David B. Grimsrud |
| 1. klasse | Stina Åsulfsen |
| 1. klasse | Knut Jakobsen |
| 1. klasse | Linda Vibeto |

«VERDENS BESTE SFO»

SFO er et tilbud om meningsfylt fritid hvor barna selv kan bidra med innholdet. Vi opplever at de fleste barna gleder seg til SFO tiden hvor kan de leke, delta på ulike aktiviteter og være sammen med klassevenner. I samarbeid med dere, skal vi på SFO bidra til at barna får en trygg og stabil hverdag.

SFO er en naturlig del av skolen med samme grunnsyn og holdninger, og SFO vil gjenspeile opplegg og periodeplaner i skolen. Vi har spesielt fokus på lek, gode opplevelser, kosthold, fysisk aktivitet, sosial læring samt at barna skal bli sett som den de er. PALS arbeidet er skolen og SFO felles om.

OVERSIKT OVER BARNA

Alle barn blir «krysset inn» digitalt når de kommer til SFO. De blir «krysset ut» når

de drar. Er det noen som ikke skal på SFO etter skoletid, må vi få melding om dette.

DAGSRYTME

|  |  |
| --- | --- |
| TIDSPUNKT | PLAN |
| 06.45 – 08.20 | Frokost til kl. 08.00, rolige aktiviteter. |
| 08.20 – 08.50 | Barna er ute de siste 30 min. før det ringer inn til 1. time. |
| 08.50 – 12.35 | Alle barna er på skolen. Tirsdag og torsdag: Alle slutter kl. 14.30 |
| 12.35 – 13.00 | Utetid mandag, onsdag og fredag. Vi spiser ca. 13.30. |
| 13.00 – 15.45 | Ulike aktiviteter ute og inne. |
| 15.45 – 16.30 | Ryddetid. Rolige aktiviteter. SFO stenger 16.30. |

MAT OG MÅLTIDER

SFO følger Nasjonal faglig retningslinje for mat og måltider i skolen. Det serveres

da havregrøt en gang pr. uke og varmmat inne på SFO minst en gang pr. uke. Det

rullerer mellom fisk, kjøtt og vegetar. Vi har mat på tur minst en gang pr. uke.

Alle rettene på menyen blir tilpasset for barna som har allergi og som av ulike

hensyn barn har matvarer de ikke skal spise. Menyen henges opp på avdelingen

og legges ut på hjemmesidene våre hver uke.

SFO

«LIV OG RØRE» i SFO

Prosjektet Liv og røre i Telemark skal bidra til bedre læring, trivsel og helse for barn og unge i skoler og SFO. Dette arbeider vi med gjennom fysisk aktivitet, sunne og inkluderende måltider og holdningsarbeid. Målet for fysisk aktivitet er at elevene er fysisk aktive i minst en time daglig. Vi på SFO vil ha voksenstyrte aktiviteter i gymsalen, fast turdag hver uke og ha utelek. For å nå målene ytterligere skal vi bruke ulike verktøy som Aktiv Skole 365, Ut med SFO og aktivitetslederkurs for SFO.

HØSTSEMESTERET

Egne påmeldingslapper og oversikt over aktiviteter kommer før hver ferie for dere som har 11 måneders plass på SFO.

|  |  |
| --- | --- |
| NÅR | NOE SOM SKJER I SFO I HØST: |
| August | [Bilderesultat for glade barn](https://www.google.no/url?sa=i&source=images&cd=&cad=rja&uact=8&ved=2ahUKEwjO4ebrs6rbAhXGKJoKHY7dC_oQjRx6BAgBEAU&url=https://farsund-misjonskirke.com/illustrasjon-glade-barn/&psig=AOvVaw28GXEB6IywK6128yEHY8oE&ust=1527665551555469)Bli kjent på SFO.  1. august starter vi opp, og ønsker 5 åringene fra barnehagen velkommen.  Oppstart av ny 4. klassegruppe |
| September | Ulike aktiviteter  Tur i nærområdet |
| Oktober  Høstferie uke 41.  Ferielapp til de som har ferieplass. | Lek og forming.  Tur i nærområdet  SFO inviterer til foreldrekaffe før høstferien |
| November | Tur i nærområdet |
| Desember  SFO er åpent noen dager i ferien | [http://g2.start.no/quiz/userfiles/124000/124707/146931/front.png](http://www.google.no/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwj2kKftw7vOAhVjYJoKHZMwBmwQjRwIBw&url=http://quiz.start.no/146931&bvm=bv.129422649,d.bGs&psig=AFQjCNHPuPY8amNIB5cAwTq4t7hajY74tQ&ust=1471079367758723)Lage julegaver + aketur  Julekalender  Juleverksted  Nissefest i desember |

MER INFO OM SANNIDAL SKOLE

UTE I FRIMINUTT

I utgangspunktet er alle elevene ute og får frisk luft og får beveget seg i fri-minuttene. 1. klasse disponerer vanligvis hele området bak skolen fra skolestart. Bingen, gagaballbanen og basketstativet er fordelt mellom klassene for å sikre at alle får tilgang. Det er mange leker i friminuttene for å øke tilbudet/ aktiviteten.

AKTIVITETSLEDERE – AKTIV SKOLE 365

Vi ønsker at alle barna skal ha det hyggelig i friminuttene og ha et tilbud om positiv aktivitet. Hvert år er 8 – 10 elever fra 6. trinn inspirerte aktivitetsledere. De setter i gang aktiviteter i friminuttene for de andre elevene.

TUROMRÅDER UTENFOR SKOLEN

Sannidal skole ligger vakkert til. Vi er så heldige å ha gode turområder rett i nærheten av skolen. Våren 2020 bygde FAU en flott gapahuk til skolen i Torsdal. Ellers bruker vi flere av naturperlene som ligger nært skolen.

UTE SKOLE = SKOLE UTE

Småskolen bruker ofte nærmiljøet som undervisningsarena. Her kan barna observere og registrere objekter eller fenomener, de samler inn og sorterer, de bygger og konstruerer. Gjennom dramatisering, lek, stafetter og spill bruker de også kreativeten. Fysisk aktivitet og læring henger sammen. Det er viktig å passe på å ha klær og sko etter været.

ALDERSBLANDET UNDERVISNING I 5. – 7.

Hver onsdag har 5. - 7. trinn aldersblandet undervisning i 3. - 6. time. Det vil si at alle elevene på mellomtrinnet blir slått sammen og delt opp i grupper på tvers av klassetrinnet sitt. Disse gruppene rullerer mellom fire ulike aktiviteter/ fag hver sjette uke. I aldersblandet har vi fagene: Kunst & håndverk – tekstil-forming, sløyd, mat & helse, uteskole og programmering/koding. Vi bruker kompetansemål og timer fra fagene mat og helse, kunst og handverk, naturfag, kroppsøving og samfunnsfag til aldersblandet (lurer du på dette – spør oss om «Fag og timefordelingsplanen»). Elevene er på faste grupper og vil etter de tre årene ha arbeidet med de aktuelle kompetansemålene i de ulike fagene.

BAKVAKT

Skolen har organisert en bakvaktsordning som kan hjelpe til hvis det det blir svært utfordrende i klasserommet. Det vanlige er at de som utfordrer etter en advarsel vil få tilbud om å arbeide et annet sted til de igjen greier følge vanlige klasseromsregler. Foreldre vil vanligvis bli kontaktet.

VI ER MED PÅ:

**LIV OG RØRE: FYSISK AKTIV LÆRING**

Liv og røre er undervisning hvor vi bruker fysisk aktivitet som undervisningsmetode. Elevene blir da mer aktive på skolen. De lærer gjennom å leke og bevege seg, og de har små avbrekk på 5 minutter mellom øktene med f.eks. dans.



Målet på sikt er at barna skal være i aktivitet i en time hver dag – som samsvarer med internasjonale mål for hva barn trenger for en sunn utvikling. Prosjektet har også fokus på god tid til å spise sunn og god skolemat. Prosjektet er utviklet i Kragerø, og blir nå brukt over hele Telemark. Målet vårt er at klassene har timeplanfestet 2 til 3 ganger i uka med Liv og røre aktiviteter.

**«ALLE MED» - ELEVENE SKAL ELSKE SKOLEN**

Høsten 2024 starter vi med «Alle med». Dette er lekbasert læring utviklet ved Mosby oppvekstsenter ved Kristiansand. Målet er at alle elevene skal elske skole, og gråte litt når det blir ferie – fordi de savner skolen. Elevene skal ha lyst til å lære, og være sikre på at de mestrer læringen. Første klasse vil starte opp med utgangspunkt i lek og sikre en tilpasset og naturlig overgang fra barnehagen.

**SMISO**

Vi samarbeider med Senter mot incest og seksuelle overgrep i Telemark. Senteret arbeider for å forebygge incest og seksuelle overgrep. De har utarbeidet et undervisningsopplegg som vi gjennomfører i 2., 4., og 6. klasse. Undervisningen gir kunnskap om hva seksuelle overgrep er, og hva barna kan gjøre hvis de opplever dette. De får også kunnskap om kropp og respekt for egen kropp. Det er tre i personalet som er sertifisert til å gjennomføre denne undervisningen, og den gjennomføres i samarbeid med helsesykepleier. Det blir sendt hjem informasjon hjem samme dag undervisningen har vært gjennomført.

Har dere spørsmål rundt SMISO, kan dere kontakte skolen ved Siv Astrid eller Vibeke, eller dere kan finne info om SMISO på internett.

MER INFO

KLASSER OG KONTAKTLÆRERE

Det er 130 elever fordelt på 7 klasser ved skolen ved skolestart. Dette kan endre seg gjennom året. Kontaktlærere er:

1. 16 elever Carolien Måhr de Zeeuw

2. 18 elever Lisbeth S. Stahl

3. 15 elever Ingvild Johnsen

4. 21 elever Rebekka N. Tolnæs

5. 16 elever Tone M. Ludvigsen, Hanne M. Bakken

6. 23 elever Liv Sørbø

7. 21 elever Tarek Kristensen, Anette W. Kristensen

SKOLEKATALOG

I september kommer Norsk skolefoto på skolen to dager og fotograferer elevene til skolens billedkatalog. De tar portrett bilder og klassebilder. Dere får tilbud om å kjøpe bildene. Alle elevene får delt ut katalogen på skolen når den er klar. Det er mulig å reservere seg mot å ta bilder.

LEKSEHJELP

Barneskolene i kommunen tilbyr leksehjelp til elevene i 4. – 7. klasse. Til sammen får de tilbud om 8 timer i løpet barneskoletiden. Selv om barnet deltar på leksehjelp, bør dere fortsatt følge med på om leksene er gjort.

Elevene kan melde seg på leksehjelp når de ønsker. Påmelding på skolens hjemmesider og det blir delt ut ark ved skolestart.



NISTE OG DRIKKE

I Norge bruker vi niste som skolemat. Vi har satt av 20 minutter til skole- måltidet. De spiser vanligvis mellom 1. friminutt og tredje time. Det er viktig med sunn niste slik at energien holder ut dagen. Det det kan være klokt å ha med litt frukt til 2. friminutt de dagene elevene har 6. timer, så er de ikke helt tomme når de kommer hjem. Skolemelk, yoghurt, havregrøt m.m. kan bestilles på:

[**www.skolelyst.no**](http://www.skolelyst.no)**.**

Ønsker du at det skal være klart til skolestart, må du bestille i god tid. Det åpner vanligvis for bestilling i juni.

KLASSEKASSE

Noen klasser velger å opprette en klassekasse som de kan bruke til aktiviteter for klassen. Det er klassekontakten som styrer klassekassen. Overskudd av 17. mai arrangementet i Sannidal går til klasse-kasse i 5. og 6. klasse – til tur i 7. klasse. Alle tilskudd til denne kassen skal være anonyme og helt frivillige.



INTERNETTBRUK OG DATASPILL

Skolen anbefaler:

* at dere følger nøye med og gjerne deltar sammen med barna i deres bruk av sosiale medier og dataspill.
* at alle følger de aldersgrensene som er anbefalt for spill, apper, kommunikasjonskanaler osv. Vi har erfaring fra at skolehverdagen og leken kan ha utgangspunkt i medier som ikke er egnet for barn.
* at dere som foresatte blir enige om felles regler for spill og databruk i klassen. Det vil trolig gjøre hverdagen enklere for dere, oss og barna. Følge gjerne anbefalingene fra «barnevakten.no».

ELEVER SOM IKKE DUKKER OPP PÅ SKOLEN

Hvis eleven ikke kommer til skolen, og vi ikke har fått melding fra dere, vil vi av sikkerhetsgrunner kontakte dere så snart vi får det til. Dette er for å få bekreftet at barnet er hjemme og ikke har forsvunnet på skoleveien.

FYSISK INNGRIPEN FOR Å AVVERGE SKADE

Det er et punkt om fysisk inngripen i Opplæringsloven, kapittel 13, §13-4. Dette regulerer skolens mulighet til å gripe inn fysisk overfor elever for å avverge skade eller fare. Det skal dokumenteres og foreldre skal orienteres (§13-5) Her er lovteksten – på klingende nynorsk:

***§ 13-4.Fysiske inngrep for å avverje skade m.m***

*Tilsette i skolen, leksehjelpa og skolefritidsordninga kan, når andre tiltak ikkje er tilstrekkelege, gripe inn fysisk mot elevar for å avverje at ein elev*

|  |  |
| --- | --- |
| *a.* | *krenkjer ein person fysisk eller utsett seg sjølv for fysisk fare* |

|  |  |
| --- | --- |
| *b.* | *skader eigedom* |

|  |  |
| --- | --- |
| *c.* | *viser ei åtferd som er sterkt fornedrande for eleven sjølv* |

*Det fysiske inngrepet kan ikkje gå lenger enn nødvendig, og det skal stå i eit rimeleg forhold til dei interessene som skal varetakast. Handlingar som er allment aksepterte i samhandling mellom vaksne og barn som dei har omsorg for, skal ikkje reknast som fysiske inngrep etter paragrafen her.*

TRAFIKK

HENTING OG LEVERING AV BARN

Henting og levering av barn skjer i utgangspunktet på parkeringsplassen vår. Den ligger mellom skolen og Sannidal bokollektiv.

For å gjøre det trygt for barna**, ønsker vi at området rett foran skolen, der bussene stopper, ikke brukes til henting og levering i tiden 08:15 – 14:45.**

Vi gjennomfører der enveiskjøring i retning fra Sannidal mot Kragerø.

SKOLESKYSS

De første dagene vil elevene kunne ta skolebussen uten noen form for dokumentasjon J. Etter noen dager vil de få utlevert elektronisk kort. Mister de dette, må de betale for nytt kort (kr. 50,-).

Har de glemt kortet, vil de bli tatt med til skolen uten kort. Her kan de få midlertidig reisebevis slik at de kan reise tilbake uten problemer.



SYKKEL OG SVØMMEOPPLÆRING

SYKKELOPPLÆRING

Skolen deltar i programmet **Alle Barn Sykler** i samarbeid med Trygg Trafikk i Telemark, Folkehelse i Telemark, Fylkestrafikksikkerhetsutvalget i Telemark (FTU). Opplegget samsvarer med kompetansemål fra lærerplan om at eleven skal kunne praktisere trygg bruk av sykkel som fremkomstmiddel. Alle barn sykler innebærer fire dager med opplæring i vårsemesteret og en oppfølgingsdag i høst.

Vi anbefaler å vente med å sykle til skolen til sykkelopplæringen er gjennomført.

Opplæringen inneholder bl.a.:



- teoriundervisning i klasserom,

- sykkel og hjelmkontroll med oppfølging

- ferdighetsøvelser i skolegården/ute området i nærmiljøet

- trafikktrening på sykkel i skolenærmiljøet

- sykkelturer med fokus rettet mot fysisk aktivitet

- sykkelprøven i 3 deler (teoriprøven, ferdighetsprøven og trafikktest) - 1 stk

- oppfølgingsdag på høstsemesteret med 2,5 timer undervisning pr klasse

- samtale om elevenes egne erfaringer på sykkel,

- sykling er godt helsa for helse og for miljøet.

- sykkelservice med gjennomgang av bremsene, luft og smøring + hjelm justering.

SVØMMEOPPLÆRING

4. og 7. trinn har svømming i til sammen 17 uker dette skoleåret. Vi drar da til svømmehallen i Kragerø. Det vil være svømming de tre første timene på torsdag i tre perioder dette skoleåret. Periodene fastsettes før skolestart. Det er ferdighetsprøver i faget. Husk badetøy, håndkle og såpe de periodene elevene skal ha svømming.



VISMA FLYT SKOLE

Skolen og de andre skolene i kommunen bruker programmet Visma Flyt Skole (heretter: «Visma») i foreldresamarbeidet.



Det er to ting dere må gjøre:

1) Last ned Vismas blå app: «Min skole». Denne fungerer som skolens digitale meldingsbok.

2) Logg inn på Visma Flyt skole via skolens hjemmesider (ID porten). Her vil dere gi samtykker, se fraværet, endre adresse, legg inn e-post adresse osv.

**NÅR BARNET ER SYKT EL. LIGN.**

Kan ikke barnet komme på skolen pga. sykdom el. lign., melder dere fra til skolen før skolestart den aktuelle dagen. Vi bruker digital meldingsbok; Visma.

* Bruk Visma app.
* Blir ikke eleven frisk, ønsker vi at dere melder fra til oss hver dag.

**SØKNAD OM FRI**

Vi anmoder dere om å unngå å søke elevene fri utenom skolens ferier. Det vil vanligvis ikke bli innvilget fri til ferie utenom skolen ferier. Dette gjelder på alle kommunale skoler.

Når dere tar barna ut av skolen, er dere ansvarlige for at barnet får den opplæringen det skal i perioden de er borte. Husk å få med planer og bøker fra kontaktlærer.

**Søknad om fri en dag:** Fravær på kun en dag håndteres av kontaktlærer. Bruk Visma app.

**Søknad om fri mer enn en dag:** Dere kan søke permisjon via Visma på forhånd. Søknader om fri i mer enn en dag avgjøres av rektor. Bruk Visma.

**SAMTYKKER: FYLL UT I VISMA (i nettleser).**

Ved skolestart fyller alle foresatte ut samtykker. Logg dere inn på Visma Flyt skole på skolens hjemmesider (egen knapp på framsiden). Her brukes ID porten som legitimasjon. Dette må gjøres på hver elev i familien.

PERMISJON FOR ELEVER

**Hvor mange dager kan du søke om?**

Du kan søke om permisjon fra skolen i inntil 10 skoledager. Kontaktlærer innvilger fravær på en dag. Bruk Visma app. Det er rektor som innvilger permisjon over en dag. Bruk Visma app og send til rektor.

**Hva kan du søke permisjon til?**

**Trossamfunn utenfor den norske kirke**

Elever som hører til et trossamfunn utenfor den norske kirke har rett til permisjon på trossamfunnets helligdager.

**Ferie**

Rektor har i utgangspunktet ikke anledning til å innvilge permisjon til ferie utenom skolens ferier.

**Andre permisjonsgrunner**

Det kan gis permisjon ved store familiebegivenheter, alvorlig sykdom, dødsfall eller begravelser i nærmeste familie. Det kan også være helsemessige eller velferdsmessige forhold i familien som medfører at skolen bør innvilge en permisjonssøknad.

**Konkurranser, verv o.l.**

* Det kan bli innvilget permisjon når eleven er tatt ut til å delta i idrettslig eller kulturell konkurranse/stevne på regionalt, nasjonalt eller internasjonalt nivå.
* Det skal normalt ikke gis permisjon til treningssamlinger eller lignende.
* Skolekorps og foreninger bør ikke arrangere felles turer eller samlinger i den ordinære skoletiden.
* Søknader om fri til å delta i arbeid der eleven er oppnevnt til politiske verv som for eksempel Ungdomsrådet eller tilsvarende, skal i så stor utstrekning som mulig møtes positivt.

**Prøver, vurderinger og informasjonsdager**

Elever får normalt **ikke** innvilget permisjon i perioder med forberedelse til, og gjennomføring av:

* Statlige kartleggingsprøver
* Nasjonale prøver
* Større vurderingssituasjoner (eks. større prøver, presentasjoner og framlegginger)
* Den første uken av skoleåret - her blir det gitt viktig informasjon.

**Klage**

Ønsker du å klage på vedtak om permisjon må du klage innen tre uker etter at du har mottatt svar på søknaden. Klagen skal sendes til skolen som har behandlet søknaden.

**Veileder for permisjon**

Det er laget en [veileder for permisjoner i Kragerøskolene](https://www.arendal.kommune.no/_f/p1/i99a416e6-6aa8-4047-a996-a5c7049dc0b1/veileder-vedr-skolefri.pdf) med utdypende informasjon. Denne finner du på hjemmesidene til skolen. Se «Søknad om elevfri» – nederst på siden.

SKOLEBIBLIOTEKET

Biblioteket ligger i 2 etg. i nybygget vår. Kom gjerne innom når dere er på skolen og se hvor flott det er blitt.

**Bruk av skolebiblioteket**

Bokutlånet er selvbetjent og skjer i skranken på skolebibliotekets PC med veiledning av lærer. Alle bøker som blir tatt med fra skolebiblioteket må registreres. Alle elevene skal ha sitt eget lånekort, dette lånekortet kan også brukes på Kragerø bibliotek. Nye elever ved skolen får lånekort ved skolestart. Tilbakelevering av bøkene må gjøres til skolen. Dersom skolen er stengt er det mulig å levere bøkene på Kragerø bibliotek. Lånefristen er fire uker, med mulighet for å forlenge lånet.

Skolebiblioteket har flere tusen bøker til utlån.

Vi lager timeplan for faste besøk for hvert trinn. Biblioteket er også tilgjengelig utover dette, og man benytter selvbetjent utlån.

Alle bøkene i skolebiblioteket er søkbare på internett. Gå inn på vår Webside: <http://websok.mikromarc.no/sannidal-gs>. Her vil du kunne søke etter boka og finne riktig hylleplass. Er du elev ved skolen kan du også bestille/ reservere bøker dersom de har status utlånt.



Bok er ikke bare lesing - det er opplevelse!

Det er gøy å lese!!

SKOLEHELSETJENESTEN

# Målet med skolehelsetjenesten er å

* fremme psykisk og fysisk helse
* fremme gode sosiale og miljømessige forhold
* forebygge sykdommer og skader

**Skolehelseteamet består av:**

* Fysioterapeut – kontakt helsesykepleier
* Skolelege
* Helsesykepleier **–** Kristin Topstad. Mobil: 911 93 171

Kan også kontaktes på helsestasjonen tlf. **35 98 63 20**

**Bedring av skolemiljøet**

Helsetjenesten samarbeider med foreldre, skole og andre instanser for å oppnå best mulig miljø for elevene både fysisk og psykisk.

**Tilrettelegging for barn med spesielle behov**

Barn med kroniske sykdommer og funksjonshemninger skal sikres god oppfølging. Helsetjenesten skal delta i ansvarsgrupper som opprettes i samarbeid med hjemmet.

**Helseundersøkelser og vaksinering**

* 1. klasse: Skolestartundersøkelsen. Etter innkalling møter barnet/eleven sammen med foresatte. Her møter de skolelege og helsesykepleier.
* 3. klasse: Rutinemessig høyde- og vektmåling og målrettet helseundersøkelse tilpasset behov, med bakgrunn i opplysninger fra helseskjema som foresatte fyller ut på forhånd og tidligere notater i journal.

Barna blir også innkalt til vanlig vaksinering. Elever kan ta kontakt med helsesykepleier på eget initiativ eller gjennom lærer og foreldre.

**Helseopplysning**

Helsesykepleier bidrar med helseopplysning på ulike klassetrinn med aktuelle temaer som: Personlig hygiene, helse og livsstil, kosthold, pubertetsutvikling og rusmidler.

VELKOMMEN TIL Å TA KONTAKT!

NÅR BØR BARNET VÆRE HJEMME?

Kragerø kommune har utarbeidet egen smittevernplanjekt for 2023 – 2028. Her er det oppdatert info om når barnet bør være hjemme. Søk på «smittevernplan» på kommunens hjemmesider. Her er et punkt om barnehage/skole. Punktene under er fra FHIs hjemmesider og er skrevet for barnehager. Vi har byttet ut ordet «barnehage» med «skole».

**Fra FHI:**

Selv om barnet ditt har fått en infeksjon, er det ikke alltid nødvendig å holde barnet hjemme fra skolen. Det kan være fordi

* sykdommen i stor grad smitter før symptomer oppstår,
* fordi smitterisikoen er svært liten når barnet er i god form, eller
* fordi tilstanden er så vanlig/lite alvorlig at det ikke berettiger å holde barnet hjemme.

Eksempler på slike sykdommer er den femte barnesykdom (erythema infectiosum), munnsår, vorter og hånd-fot-munnsyke. Erfaringer viser at strenge regler for å holde syke barn borte fra skolen har begrenset effekt på spredningen av smitte.

Ved smittsom sykdom vil ofte barnets allmenntilstand avgjøre om barnet bør være hjemme. Vurdering av barnets allmenntilstand baseres på foresattes skjønn.

**Som hovedregel bør barnet være feberfri og frisk nok til å kunne delta i normale skole aktiviteter**

Oversikten nedenfor dekker de vanligste symptomene og smittsomme sykdommene som kan forekomme hos barn som går i skole eller de lavere klassetrinn i skolen.

**Brennkopper:** Barn med brennkopper kan vende tilbake til skolen når sårene er under kontroll. Grunnlaget for vurderingen må være at det ikke lenger er fare for at smitteførende væske fra sårene kan påføres andre skolebarn direkte eller indirekte. Ved få og små sår vil dette kunne ivaretas gjennom god tildekking, men ved mer utbredt infeksjon med sår flere steder på kroppen vil det være nødvendig at sårene er tørre og i god tilheling.

**Diaré med eller uten brekninger:** Barn med diaré kan vende tilbake til skolen to døgn etter at de har blitt symptomfrie. Barn som til vanlig har en tendens til løs avføring trenger ikke holdes borte fra skolen. Det må være de foresatte som avgjør om barnet har en unormal diarétilstand.

Ved enkelte mage-tarminfeksjoner er det anbefalt kontrollprøver før retur til skole, dette vil legen gi råd om der det er aktuelt. Ved diarétilstander hvor man mistenker smitte gjennom matvarer (for eksempel etter utenlandsreise) bør barnet bli undersøkt av lege og det bør sjekkes om andre barn i skolen har symptomer.

**Feber:** Barns normale kroppstemperatur kan variere. Temperatur på over 38 grader målt i endetarmen regnes som feber. Barn med feber bør holdes hjemme først og fremst av hensyn til seg selv. I noen sammenhenger kan det også være ønskelig av smittevernhensyn, avhengig av hva som forårsaker feberen.

**Hodelus:** Hvis det oppdages hodelus hos barn i skolen eller skolen, er det ikke nødvendig å sende barnet hjem. Når barnet kommer hjem, skal første del av behandlingen helst gjennomføres samme kveld/natt. Barnet kan gå i skolen som normalt. Skole og vennekrets bør informeres om at barnet har hodelus, slik at vennekretsen kan sjekkes for lus og barnet unngå gjensmitte.

**Mark (barnemark/spolmark):** Barnet kan vende tilbake til skolen etter igangsatt behandling. Det er normalt ikke grunnlag for å behandle alle barn i en skole ved påvist enkelttilfelle hos et barn.

**Kikhoste:** Ved behandling tidlig i sykdomsforløpet blir pasienten vanligvis smittefri 5 dager etter i gang-satt behandling, og barn bør derfor holdes hjemme fra skolen i denne perioden. Ved behandling senere i sykdomsforløpet vil smittsomheten være mindre, og barn kan derfor gå i skole eller skole dagen etter igangsatt behandling eller der det er vurdert at det er for sent å igangsette be-handling. Friske nærkontakter som settes på profylaktisk behandling trenger ikke å være hjemme fra skolen.

**Omgangssyke: Norovirus- / sapovirusinfeksjon:** Norovirus er den vanligste årsaken til omgangssyke. Smitterisikoen er størst mens man har symptomer med oppkast og diaré, og barn som går i skole bør holdes hjemme i denne perioden. Man bør vente 48 timer etter opphør av diaré og oppkast før barnet sendes i skolen. Kontrollprøve er ikke nødvendig.

**Ringorm:** Hvis det oppdages ringorm hos barn i skolen eller skolen, er det ikke nødvendig å sende barnet hjem. Barnet bør behandles og kan vende tilbake til skolen dagen etter behandling er igangsatt.

**Forkjølelse og andre luftveisinfeksjoner** Forkjølelse er den vanligste infeksjonssykdommen hos barn. Det kan være mange ulike årsaker til forkjølelsessymptomer, for eksempel rhinovirus, influensa-, RS- og koronavirus.

Snue, snørrdannelse, hoste, nesetetthet og rennende øyne er de vanligste symptomene. Ved nyoppståtte luftveissymptomer og nedsatt allmenntilstand bør barnet holdes hjemme så lenge allmenntilstanden tilsier det. Ved langvarig eller kraftig hoste bør barnet undersøkes for bl.a. kikhoste.

Barnet kan gå tilbake til skolen når allmenntilstanden tilsier det. Det betyr at barn med noen restsymptomer etter gjennomgått forkjølelse, som rennende nese/snørr eller hoste, kan komme tilbake til skolen når barnet ellers er tilbake i sin vanlige form.

Ved hoste uten feber kan barnet gå tilbake til skolen når allmenntilstanden tilsier det. Noen luftveisinfeksjoner kan gi kraftigere symptomer eller et mer alvorlig forløp. Ta alltid kontakt med lege hvis det er bekymring for barnet.

Influensaliknende symptomer kan være feber med frysninger, tørrhoste, muskelverk og lett snue. Barnet kan normalt gå tilbake til skolen når allmenntilstanden tilsier det.

**Skabb:** Barn med skabb bør holdes borte fra skole eller skole de første 24 timene etter at behandlingen har startet.

**Smittsom hjernehinnebetennelse (meningokokksykdom)**

Barnet kan vende tilbake skolen når sykdommen er over. Søsken eller andre nærkontakter av en person med meningokokksykdom skal normalt motta bærerskapsutrydning med antibiotika og kan gå på skolen om de selv ikke er syke.

**Vannkopper** Barnet kan vende tilbake til skolen når utslettet har begynt å tørke inn og allmenntilstanden er god.

**Ørebetennelse:** Ørebetennelse arter seg vanligvis som plutselig øreverk, ofte kombinert med feber og forkjølelse. Barnet kan gå tilbake til skolen når allmenntilstanden tilsier det.

**Øyekatarr:** Det er ikke grunnlag for å anbefale at skolebarn med mild til moderat øyekatarr holdes hjemme. Ved kraftig øyekatarr med rikelig pussdannelse bør barnet holdes hjemme inntil pussdannelsen har avtatt. Dette er på grunn av risikoen for å smitte andre barn. Ved kraftig øyekatarr vil det vanligvis være behov for legekontakt, og barnets allmenntilstand vil også i stor grad styre behovet for å være hjemme fra skolen.

Det må være opp til barnets foresatte å avgjøre om et barn som har symptomer på øyekatarr skal undersøkes av lege. Skoleansatte kan generelt ikke forlange at barn med øyekatarr-symptomer skal undersøkes eller behandles med øyedråper før de kan få gå tilbake til skolen, men kan ved tvil drøfte dette med barnets foresatte. Dersom behandling igangsettes, kan barnet gå i skole dagen etter igangsatt behandling.

17. MAI FEIRING I SANNIDAL

Det er skolen som setter ned 17. mai komite i Sannidal. Foreldrene til elevene i 5. og 6. klasse er praktisk arrangør. Av disse er det 5 fra hver av klassene som utgjør selve 17. mai komiteen. Disse melder seg allerede i 1. klasse når klassen fordeler oppgaver for hele barneskole tiden.

Overskuddet fra feiringen går til skoletur når elevene kommer i 7. klasse.

Tusen takk til alle dere som stiller opp og lager 17. maifeiringen til en kjempefin opplevelse for barna og bygda.

17. mai komite dette skoleåret ut fra skolens lister:

|  |  |
| --- | --- |
| NAVN |  |
| 5. klasse | Geir Måbuholt |
| Lars W. Eikehaug |
| Ida Weholt |
| Ellen E. Lillemoen |
| Mari Bakke Meewisse |
| 6. klasse | Kenneth Thorsen |
| Ole Jonny Nygård - leder |
| Tor Erling Svenum |
| Hanne Stärk/Petter Haven |
| Anders Laagasken |



RÅDSORGAN

**SAMARBEIDSUTVALGET (SU)**

Samarbeidsutvalget har rett til å uttale seg i alle saker som angår skolen. De møtes på fast oppsatte møter, 4 ganger pr. år. Samarbeidsutvalget består av to fra foreldrerådet (velges i FAU), to fra lærerne, to fra elevene (velges i elevråd), en fra andre ansatte, en valgt av kommunen (politiker) og rektor.

**FORELDRERÅDET OG FAU**

**Foreldrerådet** består av alle foresatte til alle elever ved skolen. Det samles til foreldremøter vanligvis en gang i året; ved skolestart. I år det blir det 7. september. Hver klasse har to foreldrekontakter som velges for to skoleår på første foreldremøte i 1. klasse. Foreldrekontaktene utgjør FAU (foreldrerådets arbeidsutvalg). I følge føresegner til lov om grunnskolen § 6.2 skal FAU og arbeide for å:

*"skape godt samarbeid mellom den einskilde heim og skolen”.*

*”leggje forholda til rette for trivsel og positiv utvikling hos elevane”.*

*”skape kontakt mellom skolen og lokalsamfunnet."*

Representanter dette skoleåret ut fra skolens lister:

|  |  |
| --- | --- |
| NAVN | FAU REPRESENTANTER |
| 1. klasse | Vibeke Boklund |
| 1. klasse | Per Herman Skuland |
| 1. klasse | Ole Jørgen Øverland |
| 1. klasse | Karianne Hoksrud |
| 1. klasse | Lise V. Andreassen |
| 1. klasse | Jon Magnus Jacobsen |
| 1. klasse | Astri B. Eikeland |

**ELEVRÅDET**

Alle trinn har klassemøter med leder og sekretær. Elevrådet består av to tillitsvalgte fra hver gruppe på 5. trinn til 7. trinn. Også 4. trinn deltar på de fleste elevrådsmøtene.

Ingvild Ljåstad er elevrådskontakt dette skoleåret.

VI SAMARBEIDER MED:

**KOMMUNALSJEF MARIANNE OG HENNES STAB**

Kommunalsjef, Marianns S. Gurrich, er leder for alle skolene i kommunen og stiller sin stab til disposisjon for oss. Staben bistår oss i alle tenkelige og utenkelige utfordringer som dukker opp.

**BARNEHAGENE**

I slutten av januar setter vi oss sammen med Sannidal barnehage og de andre barnehagene som har barn som kommer til oss. Vi lager en konkret plan for overgangen til skolen med bl.a. fadderordning, besøk på skolen, foreldremøte mm.

**UNGDOMSSKOLEN**

Midt i januar inviteres vi sammen med Helle skole til Sannidal ungdomsskole. Her legges en plan for overgangen til ungdomsskolen for 7. klasse. Vi avtaler møter om elever, besøk fra ungdomsskolen hos oss og besøk for 7. klasse på ungdomsskolen mm.

**PPT – PEDAGOGISK PSYKOLOGISK TJENESTE**

Skolen har egen kontaktperson i PPT som tilbringer mye tid på skolen. Hun veileder oss i PALS opplæringen, 1. klasse i «God start» programmet i kommunen, lærere som ønsker det og mye mer. Hun følger opp henvisninger til PPT for elever som skolen eller foresatte hvor en vurderer noen trenger spesialpedagogisk hjelp. Lindsey Grace Skogen og Rune Marthinsen er våre kontaktpersoner i PPT.

**BARNEVERNET**

Skolen har en god dialog med barnevernet. Er noen på skolen bekymret for et barn, har vi plikt til å gå videre med dette. Det blir drøftet med skolens ledelse først. Skolen ber som regel om råd anonymt fra barnevernet før vi sender en bekymringsmelding.

**TVERRFAGLIG RESSURSTEAM**

Hver uke er det satt av tid til tverrfaglig ressursteam. Her inviterer vi helsesøster, PPT, skolens ledelse, foresatte, barnevernet, lærere eller andre ansatte til ressursteam. Personalet, foresatte eller elever melde saker når de ønsker veiledning eller er bekymret for barnets faglige eller sosiale utvikling. Vi ber alltid om samtykke til at vi snakker om barna på ressursteam.

SKOLENS TRAFIKK PLAN

**KORT OM SKOLEN**



Sannidal skole er en 1 – 7 barneskole med egen SFO. Skolen har 140 – 150 elever, og på SFO er det vanlig med 60 – 75 barn. Skolen ligger fint til ved Torsdalstjenna i den tradisjonsrike bygda Sannidal i Kragerø kommune. Sannidalsveien går rett forbi skolen og er hovedveien mellom Sannidal og Kragerø. Den er i tillegg tilknytningsvei fra Kragerø til E- 18 sørover. Dette innebærer at det kan være mye trafikk langs veien, bl.a. av tungtransport og buss.

Det er gang og sykkelsti langs veien, og fartsgrensa forbi skolen er 50 km/t.

Det er fine tur-områder nær skolen som benyttes sommer og vinter, bl.a. Torsdalstjenna, Kilsåsen og Torsdal.

Mange av elevene har innvilget skoleskyss og benytter skolebuss til og fra skolen. Mange av barna som benytter seg av SFO eller leksehjelp blir kjørt og hentet med privatbil. Da er det parkeringsplass ca. 100 meter fra skolen som kan benyttes, med gang og sykkelsti forbindelse til skolen/SFO. De resterende elevene går eller sykler (sommerhalvåret) til skolen og SFO.

KRITERIER FOR EN TRAFIKKSIKKER SKOLE

Sannidal skole ble en trafikksikker skole 2019 og resertifisert i 2022

* Skolen har en plan for å ivareta elevenes sikkerhet til og fra skolen, enten de går, sykler eller blir kjørt.
* Skolen har utarbeidet rutiner for å ivareta sikkerheten på turer til fots, sykkel, i bil/buss eller med kollektivtransport i skolens regi.
* Skolen har gode rutiner for at planene blir fulgt av de ansatte.
* Skolen har integrert trafikkopplæringen i lokal læreplan/årsplan i tråd med Kunnskapsløftets kompetansemål.
* Skolen legger til rette for at det blir gjennomført god trafikkopplæring - bla ved innkjøp av materiell eller kursing av lærere.
* Skolens trafikkplan er et årlig tema på foreldremøter og i FAU.
* Foreldrene blir involvert i skolens trafikksikkerhetsarbeid - gjennom Foreldrerådets arbeidsutvalg, FAU.

**OPPFØLGING AV PLANEN**

* Ledelsen er ansvarlig for at planen blir fulgt opp i personalet og overfor foresatte.
* Planen gjennomgås og evt. justeres hvert år på planleggingsdag før skolestart.
* Planen gjennomgås og deles ut til alle nytilsatte og vikarer/tilkallingshjelp.

**FORELDRESAMARBEID**

**På foreldrerådsmøtet om høsten (alle foreldre):**

* Eget punkt om trafikk.
* Vise til skolens trafikk plan som ligger på skolens hjemmesider.
* Utdeling av infohefte med info om planen
* Gjennomgang på møtet av:
* Levering/henting: Hvor parkerer vi, hvor går barna etc
* Bruk av refleks(vest) til og fra skolen. Bruk av sykkellykt.
* Bruk av setebelte i bil og buss

**På trinnvise foreldremøter**

* Trafikkspørsmål drøftes jevnlig som: Henting og levering av barn ved skolen/ Rutiner på tur/ Ferdsel i trafikken

**FAU**

* Trafikkrelaterte spørsmål tas opp jevnlig. Det har vært stort fokus på hente/ leveresituasjonen som har ført til endring i praksis ved skolen.
* Trafikk situasjonen settes på saklista til første FAU møte på høstsemesteret.

**RETNINGSLINJER FOR TURER I SKOLE/SFO**

**Generelt**

* Ansvarlig lærer har med seg relevant førstehjelpsutstyr + klasselister over barna de har ansvar for.
* En skal være minst to voksne med grupper i småskolen. På mellomtrinnet vurderes det om det er behov for to.
* Elever sikres forsvarlig når de skal i privatbiler, i båt eller i buss.
* Elevene bruker redningsvester i båt.
* SFO tar med egne tiltakskort: Hendelse utenfor virksomheten

**Eleven som fotgjenger.**

* Elevene ved småtrinnet går en og en langs trafikkert vei ved fotturer.
* Kontinuerlig øving på regler for ferdsel i trafikken både på skolen og SFO
* Det øves på gode fotgjenger- og trafikk rutiner før og under turer i skoletiden.
* En voksen med gul vest går først og en bak, når en går langs trafikkert vei.
* Refleksvest brukes for elever på SFO på turer når de ferdes langs trafikkert vei.

**Eleven som syklist**

* Sykkelopplæring fra «Alle barna sykler» i 4. klasse med ferdighetsprøve både praktisk og teoretisk. Oppfølging i 5. klasse (se senere punkt).
* Skolen tilråder elevene å sykle etter sykkelopplæring i 4. klasse (info hefte).
* Skolen har påbud om hjelm ved bruk av sykkel i tilknytning til skolen (i ordensreglene).
* Elevene skal sykle på en rekke. En voksen sykler foran og en voksen bak. De skal holde naturlig avstand til sykkelen foran.
* Elevene skal være kjent med sykkelruten på forhånd, og det skal være avtalt å stoppe f.eks. når en skal krysse trafikkert vei.
* Sykler elevene på vei, skal de kjenne til trafikkreglene og følge disse.
* Syklene som brukes må være i forskriftsmessig stand. Er det noen som ikke har sykkel i forskriftsmessig stand eller ikke vil bruke hjelm, kan de ikke delta på turen.

**Eleven fraktes med privatbiler**

* Barn i bil skal sikres forskriftsmessig:

*Barn under 36 kg: Er barnet under 135 cm høye skal alltid bruke godkjent beltesete/ bilpute.*

*Er barnet mellom 135 og 150 cm skal det bruke godkjent barnesikringsutstyr dersom slikt utstyr ertilgjengelig i bilen.*

*Barn over 36 kg: Bruker bilens setebelter (som voksne).*

* Skolen må ha tillatelse fra foresatte. De gir samtykke i Visma Flyt skole.
* Elever som blir kjørt/hentet til skolen skal bli satt av/tatt på skolens parkeringsplass.
* Ansatte og foresatte skal parkere på skolens parkeringsplass for å redusere trafikk ved skolen.

**Elevene og buss**

* Alle elever får bussopplæring i 1. klasse.
* Alle elever sikres forskriftsmessig når de kjører buss på turer i skolens regi.
* Det undervises om det å bruke buss på småtrinnet f.eks.: hvordan oppføre seg, vente, avstigning bruk av setebelte m.m.
* Informasjon om å bruke setebelte blir gitt til foresatte på foreldremøte om høsten og i skolens infohefte.
* Skolebussen stopper i trygg sone i umiddelbar nærhet til skolen. Her blir elevene satt av om morgenen. De går rett inn på skoleområdet
* Skolen organiserer bussvakt som passer på at elevene kommer på rett buss og at det er trygt når de skal hjem.

**STEDER VI OFTE DRAR TIL**

|  |  |  |
| --- | --- | --- |
| **HVOR** | **HVORDAN** | **VURDERING AV RUTA** |
| Torsdal  Torsdalssetra | Gå/ski | Privat, lite trafikkert vei eller jorde. Trygt. |
| Kilsåsen | Gå | 100 meter langs gang og sykkelsti. Ingen kryssing av trafikkert vei. Trygt. |
| Kil | Gå/sykle | Gang og sykkelsti langs Sannidalsveien. Ingen fotgjengerfelt i boligområde ned til Kil. Saktegående trafikk. Smal vei. |
| Berg (museum) | Buss | Buss rutiner. Trygt stoppested ved museet. |
| Kragerø | Buss | Buss rutiner. Trygt stoppested ved bussholdeplass i Kragerø. |
| Kolbånn | Gå/sykle | 100 meter langs gang og sykkelsti før kryssing av Sannidalsveien (ved innkjøring til gult hus ved Torsdalstjenna). Resten av veien er på trygg tursti. |
| Gamma ved barnehagen (SFO) | Gå | Gå Skolebakken og gjennom boligfeltet Kloppkjær. Krysse Sannidalsveien ved kjøpesenteret. Fotgjengerfelt på andre siden av Sannidalsveien og opp til gamma. |
| Skauen gården | Gå | 100 meter langs gang og sykkelsti før kryssing av Sannidalsveien (ved innkjøring til gult hus ved Torsdalstjenna). Resten av veien er på trygg tursti. |
| Kjøpesenteret på Tangen | Gå/sykle | Langs gang og sykkelsti. Kryssing av Kloppkjærveien som kommer fra byggefelt. |
| Kirken  Bygdetunet  Nygård gard | Gå | Langs gang og sykkelsti til Lønneveien. Kryssing av Kjølebrøndsveien – vær obs. Ingen fotgjengerfelt i Lønneveien (lite trafikkert – 30 km/t sone). Tursti til kirken – obs. kan være glatt i Kirkedalen. Langs veien 100 meter til bygdetunet og ca 1 km til Nygård. Lite trafikkert. |

**ULYKKER**

* Skolen har egen risikoanalyse for hendelser på tur. Denne følges.
* Ved alvorlige ulykker varsles: 113. Administrasjonen. Pårørende. De voksne skal ivareta elevenes sikkerhet og trygge ulykkessted.
* Ved mindre alvorlige uhell/ulykker varsles: Administrasjon. Foreldre. Videre tiltak avtales.

Ved lege/tannlege- besøk skal RTV-skjema fylles ut og sendes til NAV. Sekretær hjelper til med dette. Ved alle uhell skal foreldre/foresatte varsles.

* Jevne førstehjelpskurs med personalet på planleggingsdag hvert 2/år.

**OPPLÆRING**

**Kompetansemål:**

1- 4. trinn: "Etter 4. trinn skal elevene kunne følge trafikkregler for

fotgjenger og syklister".

5-7. trinn: "Etter 7.årstrinn skal eleven kunne praktisere trygg bruk

av sykkel som framkomstmiddel".

**Aktuelle læremidler utenom ordinære læreverk**

Til hjelp i trafikkopplæringsarbeidet:

* Trafikkboka og Sykkelhefte fra Trygg Trafikk
* Egghjelm fra Trygg Trafikk
* Trafikkfilmer fra Trygg Trafikks hjemmeside/Youtube
* [www.trafikkogskole.no](http://www.trafikkogskole.no/)
* [www.barnastrafikklubb.no](http://www.barnastrafikklubb.no/)

**Alle barn sykler (4. og 5. klasse)**

Skolen deltar i programmet «Alle Barn Sykler» i samarbeid med Trygg Trafikk i Telemark, Folkehelse i Telemark, Fylkestrafikksikkerhetsutvalget i Telemark (FTU). Opplegget samsvarer med kompetansemål fra lærerplan om at eleven skal kunne praktisere trygg bruk av sykkel som fremkomstmiddel. Alle barn sykler innebærer fire dager med opplæring i vårsemesteret i 4. klasse og en oppfølgingsdag i høst. Opplæringen inneholder bl.a.:

* teoriundervisning i klasserom,



* sykkel og hjelmkontroll med oppfølging
* ferdighetsøvelser i skolegården/ute området i nærmiljøet
* trafikktrening på sykkel i skolenærmiljøet
* sykkelturer med fokus rettet mot fysisk aktivitet
* sykkelprøven i 3 deler (teoriprøven, ferdighetsprøven og trafikktest) - 1 stk
* oppfølgingsdag på høstsemesteret i 5. klasse med 2,5 timer undervisning pr klasse
* samtale om elevenes egne erfaringer på sykkel,
* sykling er godt helsa for helse og for miljøet.
* sykkelservice med gjennomgang av bremsene, luft og smøring + hjelm justering.

**Trafikk opplæring knyttet til årstrinn**

|  |  |
| --- | --- |
| 1. – 4. klasse | Alle elever får bussopplæring i 1. klasse.  Første klasse bruker trafikksikker ryggsekk  Det undervises i emnene under i forbindelse med aktuelle turer   * trafikkregler, bruk av refleks, * bruk av sikringsutstyr som setebelte og sykkelhjelm * aktuelle trafikkskilt * ferdsel på tur * ferdsel i trafikk   Sykkelopplæring fra «Alle barna sykler» i 4. klasse. (se under) |

|  |  |
| --- | --- |
| 5. – 7. klasse | Oppfølgingsdag av fra «Alle barna sykler» i 5. klasse  Kurs i førstehjelp  Det undervises i emnene under i forbindelse med aktuelle turer   * trafikkregler, bruk av refleks, * bruk av sikringsutstyr som setebelte og sykkelhjelm, * aktuelle trafikkskilt, * ferdsel på tur, * ferdsel i trafikk |

FORSKRIFT OM SKOLEREGLER OG SKOLEDEMOKRATI FOR DE KOMMUNALE GRUNNSKOLENE I KRAGERØ KOMMUNE

Gjeldende fra 1. august 2024 Kopiert fra Lovdata.

***Formål***

Skolereglene skal bidra til at elever i grunnskolen i Kragerø har et trygt og godt skolemiljø som fremmer helse, inkludering, trivsel og læring ([opplæringslova § 12-2](https://lovdata.no/lov/2023-06-09-30/%C2%A712-2)).

Skolereglene skal videre legge til rette for at elever og foreldre får være med på å planlegge, gjennomføre og vurdere virksomheten til skolen, blant annet arbeidet med skolemiljøet, kvalitetsutvikling i opplæringa og fastsetting av skoleregler ([opplæringslova § 10-4](https://lovdata.no/lov/2023-06-09-30/%C2%A710-4)).

Skolereglene inneholder:

|  |  |
| --- | --- |
| - | Regler om skoledemokrati og organisering av skoledemokrati ([opplæringslova § 10-4](https://lovdata.no/lov/2023-06-09-30/%C2%A710-4) og [§ 10-5](https://lovdata.no/lov/2023-06-09-30/%C2%A710-5)) |

|  |  |
| --- | --- |
| - | Elevenes rettigheter |

|  |  |
| --- | --- |
| - | Regler for orden og oppførsel |

|  |  |
| --- | --- |
| - | Tiltak ved brudd på skolereglene og informasjon om hvordan slike saker skal behandles. |

**§ 2.*Virkeområde***

* Skolereglene gjelder for alle elever i den offentlige grunnskolen i Kragerø kommune.
* Skolereglene gjelder på skolens område i skoletiden, ved organisert skoleskyss, ved alternative opplæringsarenaer som er under skolens ledelse og ansvar og ved andre aktiviteter som har direkte tilknytning til skolegangen. Skolereglene er også gjeldende ved bruk av skolens digitale infrastruktur, også utenfor skolen.
* Skolereglene kommer også til anvendelse utenfor skoletida forutsatt at elevens oppførsel har tilstrekkelig tilknytning til skolen, for eksempel i situasjoner der elever krenker hverandre og det fører til at de ikke har det trygt og godt på skolen.
* I tillegg til det kommunale skolereglementet gis den enkelte skole myndighet til å utforme lokale skoleregler i samarbeid med elever, foresatte og ansatte. Rektor fastsetter disse reglene etter høring i skolens organer.

**§ 3.*Skoledemokrati og organisering av skoledemokrati***

*Skoledemokrati*

* Elevene og foreldrene skal få være med på å planlegge, gjennomføre og vurdere virksomheten til skolen, blant annet arbeidet med skolemiljøet, kvalitetsutvikling i opplæringa og fastsetting av skoleregler.
* Skolen skal legge til rette for at alle elvene skal få ytre seg og oppmuntre dem til å delta i skoledemokratiet.
* Skolen skal hjelpe elvene i arbeidet med skoledemokratiet. ([Opplæringslova § 10-4](https://lovdata.no/lov/2023-06-09-30/%C2%A710-4)).

*Elevråd*

* Hver skole skal ha et elevråd som er valgt av elevene på skolen. Elevene kan velge å organisere seg på en annen måte ([opplæringslova § 10-5](https://lovdata.no/lov/2023-06-09-30/%C2%A710-5)).
* Elever, lærere og andre ansatte skal jobbe sammen basert på Kragerø-skolenes «Årshjul for elevmedvirkning».
* Alle skolene i Kragerø har en ansatt som er ansvarlig for elevrådsarbeid og som støtter elevene i arbeidet med skoledemokratiet.
* FORSKRIFT OM SKOLEREGLER OG SKOLEDEMOKRATI FOR DE KOMMUNALE GRUNNSKOLENE I KRAGERØ KOMMUNE – side 2

*Foreldrenes arbeidsutvalg (FAU)*

Hver skole skal ha et arbeidsutvalg som er valgt av de foresatte på skolen. Foreldrene kan velge å organisere seg på en annen måte ([opplæringslova § 10-5](https://lovdata.no/lov/2023-06-09-30/%C2%A710-5)).

*Samarbeidsutvalg (SU)*

* Samarbeidsutvalget er et samarbeidsorgan som har rett til å uttale seg i alle saker som gjelder skolen.
* Samarbeidsutvalget er et rådgivende organ uten beslutningsmyndighet.
* Samarbeidsutvalget består av representanter for elevene, foresatte, lærere, andre ansatte, skolens ledelse og hovedutvalg for oppvekst. Representantene velges av de råd/utvalg som de representerer.
* Samarbeidsutvalget skal prioritere arbeidet med å skape at trygt og godt skolemiljø.
* Samarbeidsutvalget skal være med på å planlegge, gjennomføre og vurdere skolens virksomhet og opplæring.
* Samarbeidsutvalget skal ha minst fire faste møter per år i tråd med Kragerø kommunes «Årshjul for skoledemokratiet».

**§ 4.*Bruk av mobiltelefoner, smartklokker og andre elektroniske gjenstander***

* Skolene i Kragerø kommune skal være mobilfrie.
* Hver skole skal utarbeide lokale regler om oppbevaring av mobiltelefoner og andre enheter som smartklokker, spill, hodetelefoner, og musikkspillere i skoletida.
* Mobiltelefoner og andre elektroniske enheter kan brukes i opplæringa etter avtale med lærer.

**§ 5.*Vurdering av orden og oppførsel***

* Vurdering i orden og oppførsel skal foretas ut fra reglene om orden og oppførsel i dette reglementet og eventuelt i skolens lokale reglement.
* Elevens orden og oppførsel kan ikke vurderes ut fra andre vurderingsgrunnlag enn dette.
* Karakterene i orden og oppførsel vil som hovedprinsipp bli satt ned ved gjentatte brudd på en eller flere regler. Karakterene kan også settes ned ved enkelthendelser dersom det gjelder et spesielt grovt brudd på reglementet.

**§ 6.*Elevenes rettigheter***

Elever har rett til:

|  |  |
| --- | --- |
|  | * Å uttrykke seg om hvordan de har det og om det som er viktig for dem * Et trygt og godt skolemiljø som fremmer helse, inkludering, trivsel og læring. Dette innebærer at elever har rett til ikke å bli plaga, mobba eller holdt utafor * At hensynet til elevens beste blir vurdert før det tas beslutninger som berøre dem * Å være en del av skolens og klassens felleskap, både faglig og sosialt * Å bli behandla på en ordentlig måte og vist respekt |

* FORSKRIFT OM SKOLEREGLER OG SKOLEDEMOKRATI FOR DE KOMMUNALE GRUNNSKOLENE I KRAGERØ KOMMUNE – side 3

**§ 7.*Orden***

Elevene skal ha god orden. Det er god orden å:

|  |  |
| --- | --- |
| • | Møte forberedt og presist til opplæring og avtaler |

|  |  |
| --- | --- |
| • | Ha med nødvendig utstyr |

|  |  |
| --- | --- |
| • | Gjøre skolearbeid i rett tid |

|  |  |
| --- | --- |
| • | Ikke forlate skolen sitt område uten tillatelse |

|  |  |
| --- | --- |
| • | Ta vare på og holde orden i utstyr som blir brukt i opplæringa |

|  |  |
| --- | --- |
| • | Bidra til å holde inne- og uteområdet fri for søppel, og kildesortere avfall. |

**§ 8.*Oppførsel***

Elevene skal ha god oppførsel. Det er god oppførsel å:

|  |  |
| --- | --- |
| • | Bidra til å skape et positivt og inkluderende skolemiljø |

|  |  |
| --- | --- |
| • | Ta hensyn til og vise respekt for medelever og ansatte |

|  |  |
| --- | --- |
| • | Bidra til arbeidsro i opplæringa |

|  |  |
| --- | --- |
| • | Delta og være aktiv i opplæringa |

|  |  |
| --- | --- |
| • | Følge beskjeder |

|  |  |
| --- | --- |
| • | Følge kommunen sine reglementer |

|  |  |
| --- | --- |
| • | Behandle undervisningsmateriell og skolen sin eiendom forsvarlig. |

*Oppførsel som ikke er akseptert:*

|  |  |
| --- | --- |
| • | Ta med eller bruke gjenstander som kan skade personer, bygninger eller inventar |

|  |  |
| --- | --- |
| • | Utsette elever og ansatte for krenkende ord eller handlinger, mobbing, diskriminering og rasisme |

|  |  |
| --- | --- |
| • | Utestenging, vold eller trusler om vold |

|  |  |
| --- | --- |
| • | Juks og plagiat ved prøver og øvrig skolearbeid |

|  |  |
| --- | --- |
| • | Ta med eller bruke tobakk, sigaretter, snus, e-sigaretter, alkohol, narkotika eller andre rusmidler |

|  |  |
| --- | --- |
| • | Utøve hærverk på skolen sin eller andre sin eiendom. |

**§ 9.*Tiltak ved brudd på skoleregler***

|  |  |
| --- | --- |
| • | Elevene har rett til å bli hørt før det blir tatt en avgjørelse om tiltak, jf. [§ 10-2](https://lovdata.no/lov/2023-06-09-30/%C2%A710-2) første ledd andre punktum. |

|  |  |
| --- | --- |
| • | Skolens ansatte skal gi muntlig veiledning. |

|  |  |
| --- | --- |
| • | Brudd på skoleregler skal kommuniseres til foresatte. |

**§ 10.*Inndragning av gjenstander***

|  |  |
| --- | --- |
| • | Ulovlige gjenstander skal inndras og overlates til politiet |

|  |  |
| --- | --- |
| • | Gjenstander som forstyrrer arbeidsro og opplæring kan bli midlertidig inndratt fra eleven. |

|  |  |
| --- | --- |
| • | Gjenstander (eksempel mobiltelefoner) som brukes i strid med det lokale ordensreglementet, kan midlertidig inndras. Det samme gjelder dersom eleven har med seg gjenstander som ikke er akseptert etter dette reglementet, eller det lokale ordensreglementet. |

|  |  |
| --- | --- |
| • | Dersom skolen inndrar røyk/tobakk/snus eller alkohol fra umyndige elever, bør disse gjenstandene leveres til foreldrene. |

|  |  |
| --- | --- |
| • | Hvor lenge gjenstandene kan være fratatt fra en elev må vurderes ut ifra hvor alvorlig bruddet på reglene er, og om det er et engangstilfelle eller et gjentagende brudd. |

*Endringer av elevers tilstedeværelse*

|  |  |
| --- | --- |
| • | Ved brudd på skolereglene kan elever få pålegg om å utføre oppgaver i, før eller etter skoletid for å rette opp skade påført skolens eiendom eller eiendeler. |

*Pålagt skolebytte*

|  |  |
| --- | --- |
| • | Kommunen kan fatte vedtak om at en elev skal flyttes til en annen skole dersom oppførselen til eleven går alvorlig ut over tryggheten eller læringen til en eller flere medelever. ([Opplæringslova § 13-2](https://lovdata.no/lov/2023-06-09-30/%C2%A713-2)). |

*Bortvisning;*

|  |  |
| --- | --- |
| • | Elever på 1.–7. trinn kan bortvises for enkelttimer eller resten av skoledagen. Foreldrene skal få melding før en elev på 1.–7. trinn blir vist bort for resten av dagen. |

|  |  |
| --- | --- |
| • | Bortvisning kan ikke iverksettes for elever på barneskolen med mindre skolen organiserer tilsyn eller eleven blir hentet av foresatte. |

|  |  |
| --- | --- |
| • | Elever på 8.–10. trinn kan vises ut inntil tre dager. Muntlig forhåndsvarsel til foresatte skal gis før vedtak blir skrevet. |

|  |  |
| --- | --- |
| • | Lærer kan bortvise elever inntil to undervisningstimer. |

|  |  |
| --- | --- |
| • | Bortvisning for mer enn to timer vil være et enkeltvedtak etter [forvaltningsloven § 2](https://lovdata.no/lov/1967-02-10/%C2%A72). Det er rektor som skriver vedtak om bortvisning fra opplæringen. |

|  |  |
| --- | --- |
| • | Bortvisning skal kun brukes ved alvorlige eller gjentatte brudd på skolereglene. Dette gjelder uavhengig av lengden på bortvisningen. Andre tiltak skal vurderes før bortvisning brukes. ([Opplæringslova § 13-1](https://lovdata.no/lov/2023-06-09-30/%C2%A713-1)) |

*Erstatning*

|  |  |
| --- | --- |
| • | Ved skade eller skadeverk på skolens eiendom eller utstyr kan eleven og elevens foresatte bli erstatnings- ansvarlig. Eleven kan gis anledning til å utbedre skaden selv dersom dette anses hensiktsmessig. |

|  |  |
| --- | --- |
| • | Ved tap av undervisningsmateriell kan det kreves erstatning for 3.–10. trinn. Det kreves ikke erstatning i 1. og 2. trinn. |

|  |  |
| --- | --- |
| • | Jf. [skadeserstatningsloven § 1-2](https://lovdata.no/lov/1969-06-13-26/%C2%A71-2) kan foresatte bli ansvarlig for inntil kr 5 000,–. Ved alle typer skader eller tyveri vil det bli en sak ved skolen der det undersøkes hva som har skjedd og vurderes hvor ansvaret for hendelsen ligger. |

|  |  |
| --- | --- |
| • | Skolen har ikke erstatningsansvar for personlige eiendeler som eleven tar med på skolen. Dette gjelder også mobiltelefoner og smartklokker. Erstatningsregler følger av [skadeserstatningsloven](https://lovdata.no/lov/1969-06-13-26). |

*Straffbare forhold*

|  |  |
| --- | --- |
| • | Skolen vil anmelde straffbare forhold til politiet. |

[🔗](https://lovdata.no/dokument/LF/forskrift/2024-06-27-1691#shareModal)

**§ 11.*Fremgangsmåte ved bruk av tiltak etter § 8***

* Elevene har rett til å bli hørt før det blir tatt en avgjørelse om tiltak, jf. [§ 10-2](https://lovdata.no/lov/2023-06-09-30/%C2%A710-2) første ledd andre punktum.
* Alle tiltak ved regelbrudd skal være av en slik art at eleven forstår hvilke regler som er brutt og hvorfor skolen må reagere på dette.
* I vurderingen av tiltak skal regelbrudd og tiltak ses i sammenheng. Det skal legges vekt på elevens alder, forutsetninger og vilje til å rette opp i regelbruddet.
* Kollektive reaksjoner ved brudd på regler skal ikke forekomme. Fysisk refs eller krenkende handling av elever ved brudd på regler er ikke lov.

**§ 12.*Iverksetting***

Denne forskrift trer i kraft 1. august 2024.

OPPFØLGING AV PROBLEMATFERD

Hvis vi opplever alvorlig problematferd på skolen, er det vanlige at dere som foreldre og foresatte blir kontaktet. På skolen har vi tre skjemaer som kan fylles ut og legges i elevmappen. Det er:

* Problematferd
* Trakassering av voksne
* Hærverk

Vanlig oppfølging er at vi (vanligvis kontaktlærer) snakker med dere og barnet sammen for å bli ferdige med situasjonen, finne alternative måter å løse det på neste gang og hvordan en kan skvære opp og gå videre på en god måte.

Vi har en egen plan for hvordan vi tenker om problematferd og hvordan vi tenker å løse slike situasjoner; «Hvordan vi håndterer problematferd». Denne ligger på våre hjemmesider og vi har den i papirutgave på skolen.

ER DET NOE DU IKKE ER FORNØYD MED?

Er det noe som ikke fungerer slik det skal på skolen, er vi svært glade for om vi kan få greie på det. Vi vil prøve å rette på det, så godt vi kan.

* Praktiske ting rundt klassen er det fint om dere kan ta det opp med kontaktlærer.
* Er det ting som angår personalet, kan dere ta det med rektor Stig.
* Er det rektor som er problemet, vil det være kommunalsjef for Oppvekst, konstituert kommunalsjef Marianne S Gurrich som vil følge opp.

Være så konkret som mulig, noter dato/hva som skjedde, slik det kan være mulig å ta finne ut av det.

Notater:

Notater:

Notater:

Kjære forelder

* Du er ditt barns første og viktigste lærer!
* Er du engasjert, gjør barnet ditt det bedre på skolen.
* Ditt engasjement er like viktig på ungdomsskolen som i barneskolen.
* Diskuterer du med barnet, stimulerer du hennes/hans tanker og utvikling.
* Det er viktig at du er med og vurderer barnets arbeid.
* Når du bryr deg, blir barnet mer motivert og trives bedre på skolen.
* Din tro på egen rolle og mulighet til å påvirke er viktig for barnet ditt.
* Har du et godt forhold til skolen, påvirker det barnets resultater.
* At du kjenner de andre foreldrene, fører til bedre samarbeid og oppfølging.
* Foreldre er en viktig ressurs for barnas skolegang!

Hilsen

Foreldreutvalget for grunnopplæringen.

Foreldreutvalget for grunnskolen (FUG) har utarbeidet denne foreldreplakaten om foreldrerollen i forhold til skolen.

Gå gjerne inn på deres hjemmesider, *www.fug.no*, for tips om forholdet skole – hjem.